Galjegosas
Galjegosas (isp. Río Gallegos) – upė Argentinoje, Patagonijoje, pačiuose Santa Kruso provincijos pietuose. Susidaro Anduose susiliejus Rubenso ir Penitenteso upėms, kurios ištakas gauna kalnų ledynuose. Teka į rytus per Patagonijos plokščiakalnį. Slėnis siauras, gilus. Sausuoju metu laiku labai nusenka. Įteka į Atlanto vandenyną ties Rio Galjegosu, sudaro estuariją. Didžiausi intakai – Turbijas (kairysis) ir Surdas (dešinysis). Į estuariją iš dešinės įteka Pietų Čikas. Upė pavadinta vieno iš Ferdinando Magelano ekspedicijos, kuri lankėsi upės žiotyse 1520 m., jūrininkų Blasko Galjegoso (Blasco Gallegos) garbei.